ועדת הכספים, כנסת 15, פרוטוקול מספר 391, 2002-03-20 11:00

חברי הוועדה: עופר חוגי ישראל כץ רחמים מלול יוסף פריצקי מיכאל קליינר מוסי רז אברהם (בייגה) שוחט

מוזמנים: מירי כהן יועצת למנכ"ל משרד הבריאות קרינה קליגר אגף תקציבים, משרד הבריאות יגאל גדרון אגף תקציבים, משרד האוצר גל הרשקוביץ אגף תקציבים, משרד האוצר אבי זוהר מנכ"ל מד"א עופר דן מד"א מוטי אלבוים מד"א חיים דגן מד"א תת אלוף איתן דנגוט פיקוד העורף אלוף משנה בועז טדמור פיקוד העורף יחזקאל בקל סמנכ"ל לענייני גמלאות, ביטוח לאומי חנה גרופר נעה יוצר אגף תקציבים, משרד האוצר דניאל לימור אגף תקציבים, משרד האוצר חיים פרננדס אגף תקציבים, משרד האוצר אבי יתום משרד העבודה והרווחה איריס גינצבורג אגף תקציבים, משרד האוצר רביב סובל אגף תקציבים, משרד האוצר

מנהל הוועדה: 1.

מנהל הוועדה: פעילותה של מד"א.

יעקב ליצמן: בוקר טוב, אני פותח את הישיבה.

יעקב ליצמן: הדיון היום הוא על המצב הקשה של מד"א.

יעקב ליצמן: לצערנו, כל יום יש פיגוע.

יעקב ליצמן: היום היה פיגוע בו נהרגו כמה אנשים.

יעקב ליצמן: אנחנו משתתפים בצערן של המשפחות ובניחום אבלים ומקווים שלאלו שנפגעו ישלחו מהשמיים רפואת הגוף ורפואת הנפש.

יעקב ליצמן: כשאנחנו יושבים בחדר אנחנו לא מבינים כמה פעולה של מד"א עולה, מאיפה באים האמבולנסים, מאיפה העובדים, מאיפה הנהגים.

יעקב ליצמן: זה מערך שאנחנו לא יודעים איך הוא עובד.

יעקב ליצמן: הייתי רוצה לדעת איך עובד העניין.

יעקב ליצמן: אחרי שנדע איך עובד העניין נגיע לעלות העניין.

יעקב ליצמן: אבי, יזמת את הדיון אז תפתח אותו.

אבי זוהר: הדרישה לפעילות מגן דוד אדום רבה מאוד.

אבי זוהר: הדברים מגיעים לידי כך שגם בשגרה אנשים ממתינים קרוב לשעה עד שאמבולנס מתפנה לקחת אותם לבית חולים.

אבי זוהר: זה מצב קשה מאוד.

רחמים מלול: זה קורה בזמן פיגוע?

אבי זוהר: בשגרה רגילה.

אבי זוהר: מאשדוד, כולל באר-שבע בדרום, ועד נתניה השגרה כל כך עמוסה שאנשים עלולים לא לקבל את הטיפול בזמן.

אבי זוהר: על כך בשנה וחצי האחרונות נוספה עוד בעיית החירום, שהגבירה את הצורך באמבולנסים ובצוותי אמבולנסים בהיקפים שלא ידעה מדינת ישראל מאז 1948.

אבי זוהר: שר הבריאות התנצל על שהוא לא בא לפה.

יעקב ליצמן: אני מאוד מעריך את השר, הוא פעיל מאוד, אבל אני חושב שאם הוא היה כאן הוא היה עוזר לפעילות יותר מאשר כשהוא נמצא באיזור הפיגוע.

אבי זוהר: תקופת החירום העמידה את מד"א במצב שלא ידענו כמוהו מאז 1948.

אבי זוהר: לא רק שאנחנו עומדים בשגרה קשה, אנחנו גם צריכים לעמוד ברמת כוננות שדורשת מאיתנו צי קבוע.

אבי זוהר: אסור לשכוח שאנחנו עובדים יחד עם הצבא בשטחי יהודה, שומרון ועזה, ומגבים עם האמבולנסים שלנו אירועים מעבר לקו הירוק.

יעקב ליצמן: כמה אמבולנסים יצאו לפיגוע שאירע היום?

אבי זוהר: האמבולנסים שהוזנקו לאירוע לא פגעו במשמרת.

אבי זוהר: במקום כמו עפולה המשמרת מצומצמת ביותר.

אבי זוהר: צריך לזכור שבתחנת עפולה בשעה 7:00 בבוקר ישנו אמבולנס לבן אחד ואמבולנס טיפול נמרץ אחד.

אבי זוהר: זה צריך לכסות את כל השטח של העמקים.

אבי זוהר: כשאני מוציא את שני הכלים האלה מעפולה אין לי כל אפשרות לתת מענה.

יעקב ליצמן: לאור המצב שאנחנו עדים לו לאחרונה, שיש הרבה פיגועים בעיר עפולה, האם לא צריך להגדיל את הצוות?

אבי זוהר: היום אנחנו ב120 תקנים יותר ממה שאנחנו יכולים לשלם.

אבי זוהר: כבר היום אנחנו עומדים בתקציב חסר.

אבי זוהר: אם רצינו את שנת 2002 לתקצב עם 1350 עובדים, היום אנחנו נמצאים ב-1450.

אבי זוהר: אנחנו לא נותנים חופשות, לא משלמים הדרכות.

אבי זוהר: אנשים שיוצאים להדרכות מקצועיות חיוניות ביותר, עושים את זה על חשבון ימי החופשה שלהם.

אבי זוהר: קרנות ההסתדרות משלמות את האירוח.

אבי זוהר: אין למד"א כסף.

אבי זוהר: אנחנו בדרך לסגור תחנות שמפסידים בהן כסף.

אבי זוהר: ברוב התחנות מפסידים כסף.

אבי זוהר: בין גדרה לחדרה, מעבר לבאר-שבע, בגליל העליון, ברמת-הגולן ובפריפריה מד"א מפסיד כסף.

אבי זוהר: כשאני מוסיף אמבולנסים, אנשים לוקחים אמבולנסים לבתים וישנים עם בגדים.

אבי זוהר: בשעה שבע וכמה דקות היה אירוע, אז שלושה איזורים – כרמל, שרון, גלבוע – נשארו להמשך שהות.

אבי זוהר: מדובר בכספים אדירים שאף אחד לא משלם.

אבי זוהר: הביטוח הלאומי משלם פר קודקוד, פר פרסונה שמועברת לבית חולים.

אבי זוהר: העלויות הן בכמה מאות אחוזים מעבר למה שביטוח לאומי מסוגל לשלם.

אבי זוהר: הבאתי את החשב המלומד מזה 10 שנים של מגן דוד אדום, עופר דן.

אבי זוהר: ישנו כאן גם החבר גל הרשקוביץ, שמכיר את מד"א לפני ולפנים ויודע שאמנם יש כסף בבנקים אבל הכסף הזה בסוף 2002 ייכנס לגרעון אם המצב לא יתאושש.

אבי זוהר: הכסף הזה זה גם קרנות העובדים.

אבי זוהר: גונבים לנו אמבולנסים על פרוייקטים.

אבי זוהר: אנחנו אירגון שלא יודע איפה האמבולנסים הגנובים משום שאין לנו מערכות איתורן וGPS.

אבי זוהר: נכנסנו להסכם עם חברת "נס" על סכום של 4.8 מיליון דולר.

אבי זוהר: בכסף הזה קנינו אמבולנסים ממגונים בכדי להגן על האנשים שלנו.

אבי זוהר: פיקוד העורף אמנם משתתף בחלק מהפרוייקט, אבל החלק הגדול הוא מתקציבנו.

אבי זוהר: אין שום אירגון חירום שמתוך תקציבו הדל משלם עבור מיגון, שהוא יקר ביותר, לצוותים שלו.

אבי זוהר: אנחנו משמשים הכוח של פיקוד העורף בשעות הראשונות.

אבי זוהר: אנחנו עובדים גם עם חיל הרפואה של צה"ל, שלא נוסע עד בתי החולים.

אבי זוהר: כל העבודה נעשית על ידנו ואנחנו קורסים מבחינה כלכלית.

יעקב ליצמן: מה הגרעון?

אבי זוהר: הגרעון בסוף שנת 2002 יגיע ל50,60 מיליון שקל.

יעקב ליצמן: וכמה היה הגרעון בסוף 2001?

אבי זוהר: היום אנחנו במעל 100 תקנים מעבר למה שתקצבנו.

יעקב ליצמן: כמה היה 2001?

אבי זוהר: 24,25 מיליון.

יעקב ליצמן: אתה הולך להכפיל את זה?

אבי זוהר: 2002 יכפיל את זה.

עופר חוגי: מה עם "אבנר"?

אבי זוהר: מ"אבנר" יש לנו כסף בבנק שכיסה את קרנות העובדים, פרוייקטים מסוגים שונים ושיפוץ תחנות ש-40 שנה לא נגעו בהן.

אבי זוהר: מדובר על סכום של 100 מיליון שקל.

רחמים מלול: הגרעון הצפוי הוא בגלל התקנים העודפים?

אבי זוהר: בעיקר.

עופר חוגי: מה ההכנסות שלכם?

אבי זוהר: תפעולית אנחנו מפסידים כל שנה 30 מיליון שקל.

אבי זוהר: זה נכון שאנחנו נעזרים בריביות שיש בבנקים.

אבי זוהר: אנחנו קיבלנו ממפעל הפיס במשך כמה שנים כספים שעזרו לנו, אבל עם כל זאת הגרעון התפעולי של מגן דוד אדום מתקרב ל-30 מיליון שקל בשנה.

רחמים מלול: מה שמפעל הפיס נותן לכם זה עבור ציוד או עבור שוטף?

אבי זוהר: עבור זה שנחזק את השירות בשטח.

אבי זוהר: מדובר בעיקר על ציוד.

אבי זוהר: ציוד זה שוטף.

רחמים מלול: אני התכוונתי לשכר וכדומה.

אבי זוהר: לא שכר.

אבי זוהר: הציוד זה גם חלק מההוצאות השוטפות של מגן דוד אדום.

חנה גרופר: אדוני היושב-ראש, אפשר לדעת ממתי הגרעון הזה התחיל להיות בצורה כזאת חולנית?

אבי זוהר: מתקופת החירום.

אבי זוהר: כדי לאזן את התקציב אנחנו צריכים לפטר כ-100,110 עובדים.

עופר חוגי: כמה עובדים יש במד"א?

אבי זוהר: 1350, 1400 עובדים.

עופר חוגי: כמה מתוכם מתנדבים?

אבי זוהר: זה לא מתוכם.

אבי זוהר: יש כ-7000 מתנדבים, כאשר מתוכם כ-2000 מתנדבים בוגרים.

איתן דנגוט: הגענו לפה בגלל קשרי העבודה ההדוקים עם מד"א ומתוקף האחריות שלנו למד"א כחלק מאירגוני החירום.

איתן דנגוט: אירועי 11 לספטמבר העלו מספר איומים.

איתן דנגוט: הכנת גורמי החירום – מד"א, משטרת ישראל, מערך הכיבוי והרשויות המקומיות - לאיום טרור בלתי קונבנציונאלי בתוך מדינת ישראל קיבל תאוצה.

איתן דנגוט: כשבדקנו את המוכנות נתגלו מספר פערים מהותיים מבחינת היכולות של מד"א לתת את המענה הנדרש כנגד אותם איומים.

איתן דנגוט: המוכנות הנוספת נדרשת לאפשרות של המשך ההתלקחות באיזור שלנו.

איתן דנגוט: מדובר גם על אפשרות של תקיפה אמריקאית לעיראק.

איתן דנגוט: זה מכניס אותנו לסוגיית איום חיצונית קונבנציונאלית ובלתי קונבנציונאלית בתוך מדינת ישראל.

איתן דנגוט: יש גם את האיום שקיים לנו מצפון של אלפי ראשי קרב קונבנציונאליים.

איתן דנגוט: פיקוד העורף, באמצעות ראש רפואה בפיקוד, ד"ר בועז טדמור, נמצא בקשרי עבודה מול מד"א בנושא של פינוי נפגעים.

איתן דנגוט: עשינו מספר תרגילים בנושא של פינוי תחת טרור כימי או סוג אחר של טרור והתגלו פערים מאוד גדולים.

איתן דנגוט: זה מעבר לפעילות ביהודה, שומרון ועזה.

איתן דנגוט: אנחנו את הכוחות שלנו מתגברים בחירום בתחנות מד"א.

איתן דנגוט: אנחנו הצבענו ומצביעים בחודשים האחרונים על פערי מוכנות גדולים של מגן דוד בלתת את המענה לטובת אותן משימות.

איתן דנגוט: היכן שיכולנו לסייע סייענו, והיכן שיכולנו לתת ציוד של בגד מגן פחמי לטובת אנשי מגן דוד העברנו.

איתן דנגוט: אנחנו חושבים שצריך לחזק את אותם 100 אמבולנסים וצוותיהם שנדרשים להמשך הפעילות השוטפת.

איתן דנגוט: אלוף הפיקוד פנה למנכ"ל ולשר הבריאות בנושא הזה.

איתן דנגוט: הפעילות של מד"א באותם 100 צוותים היא הכרחית ביותר לטובת המשך המוכנות שנדרשת מבחינתנו פה.

יעקב ליצמן: מי היה משלם עבור כל הפעילות במידה ומד"א לא היה קיים?

אבי זוהר: אחרי 24 שעות כוחות המילואים של צה"ל מצטרפים למד"א ועובדים כמערכת אחת.

אבי זוהר: ב-24 השעות הראשונות אנחנו גוף החירום של עם ישראל לפינוי נפגעים ולהבאתם לבתי חולים.

יעקב ליצמן: לא זו השאלה.

יעקב ליצמן: אתה חוטא למטרה.

חיים דגן: אם לא היה מגן דוד אדום היו עושים את זה גופים אחרים שהיו מבקשים את התמורה מהשילטון המקומי, מהשילטון המרכזי.

יוסף יצחק פריצקי: כמו בחו"ל.

יעקב ליצמן: אם בכל מקום בעולם הממשלה משלמת עבור הפעילות הזאת, מי היה עושה את זה אם מד"א לא היה קיים?

גל הרשקוביץ: מה שאתה בעצם שואל זה מי מממן.

גל הרשקוביץ: לפני שאתה הולך ומשווה בין מדינות, אתה צריך לראות מה המבנה.

גל הרשקוביץ: במבנה דומה אתה יכול לעשות השוואה.

יוסף יצחק פריצקי: מה זה מד"א?

יוסף יצחק פריצקי: זאת עמותה?

גל הרשקוביץ: תאגיד על פי חוק.

יעקב ליצמן: תאורטית מד"א פושט רגל.

יעקב ליצמן: מה, תעביר את זה מחר ליד-שרה או ליד מישהו אחר?

יעקב ליצמן: תאורטית הוא אומר לוועדה שאם הוא לא יקבל סיוע תוך פרק זמן סביר הוא הולך לפשוט רגל, כלומר להפסיק את הפעילות.

גל הרשקוביץ: מד"א לא פושט רגל.

גל הרשקוביץ: מה שהוא אומר פה זה לאו דווקא מה שקורה במציאות ומעוגן על פי הדוחות ועל פי כל הנתונים.

יוסף יצחק פריצקי: עובדיו של מד"א הם עובדי מדינה?

גל הרשקוביץ: למד"א, כמו כל תאגיד, יש דירקטוריון שדרכי המינוי שלו מעוגנות בתקנון מד"א.

גל הרשקוביץ: מד"א הוא גוף שחי מההכנסות שלו.

גל הרשקוביץ: עיקר ההכנסות שלו זה מהסעות, מחברות ביטוח, מקופות חולים, מאזרחים.

גל הרשקוביץ: הוא מוכר גם שירות לבתי חולים.

יעקב ליצמן: אני מציע שלא תסייעו למד"א.

יעקב ליצמן: אני מציע שבמקום שמד"א יגבה 250 שקל עבור העברה של חולה, הוא יגיש חשבון לפי מה שזה עולה לו.

עופר חוגי: הוא מגיש לביטוח לאומי.

יעקב ליצמן: הוא לא מגיש.

גל הרשקוביץ: כשקורה פיגוע ומגיע החולה לבית החולים, בית החולים מוציא חשבונית לביטוח לאומי.

עופר דן: יש אי אנומליה בין הגדרת התפקידים של מגן דוד אדום ובין חוסר הקביעה של מקורות המימון.

עופר דן: זה מביא את מד"א לכך שהוא עובד בכל מיני מסגרות שהן לא סגורות עד הסוף.

עופר דן: נט”ן, לדוגמה, ממומן בחלקו על ידי הרשויות המקומיות שאומרות שזה לא תפקידן לתת תמיכה לשירותי בריאות מכל סוג שהוא, בטח לא למד"א.

עופר דן: יותר ויותר רשויות מקומיות רוצות לצאת משירותי הנט”ן.

עופר דן: זה אומר שאיזה שהוא מקור אחר יצטרך להכנס לתוך העסק הזה.

עופר דן: דוגמה שנייה היא אירועי הפח"ע שמד"א הולך כל יום לטפל בהם.

עופר דן: העלות המוערכת של הטיפול באירועי פח"ע היא 6 מיליון שקלים בשנה, כאשר הביטוח הלאומי משלם לנו, במידה והוא מאשר לנו הכל, 10% מזה.

רחמים מלול: מה פירוש מאשר?

עופר דן: הביטוח הלאומי מוגבל במקרים של אירועי פח"ע.

יעקב ליצמן: כמה זמן לוקח עד שהוא מאשר?

עופר דן: חודשיים, שלושה.

עופר דן: עיקר הבעיה הוא בזה שהוא נותן לי 500 שקל לנפגע שפיניתי לבית חולים.

עופר דן: העלות האמיתית של זה מגיעה להרבה יותר.

עופר דן: יש פער של 90% באירועי הפח"ע.

יעקב ליצמן: למה אתה לוקח מבן אדם פרטי שאתה מעביר לבית חולים 250 שקלים?

יעקב ליצמן: זו העלות שעולה להעביר?

עופר דן: העלות היא הרבה יותר גבוהה.

עופר חוגי: הבעייתיות זה 6 מיליון שקל.

עופר דן: יש עוד 23 מיליון שקל שנערכנו על-מנת לתת את המענה.

עופר דן: 6 מיליון שקלים זה האירועים עצמם.

עופר חוגי: כמה עלתה לך ההערכות לפני האינתיפאדה?

עופר דן: תוספת ההערכות שעשינו בשנה האחרונה, מעבר לדברים הרגילים, היא 23 מיליון שקלים.

עופר דן: בנוסף לזה יש את העלויות הישירות, שזה עוד 6 מיליון שקלים.

עופר חוגי: משרד הבריאות מתקצב אתכם ב-30 מיליון שקל.

עופר חוגי: המדינה לא צריכה לתת שקל בנושא של בנק הדם, בנושא של העברת חולים.

עופר חוגי: אם הוא נתן לך 30 מיליון שקל אז הוא גיבה אותך מבחינה תקציבית.

עופר דן: לא.

עופר חוגי: למה לא?

עופר חוגי: החלק העסקי שלך צריך לממן את עצמו.

עופר דן: הוא לא מממן את עצמו.

עופר חוגי: אז תסגור.

אבי זוהר: אתה חבר כנסת.

אבי זוהר: אם תקבלו החלטה לסגור את מד"א, נסגור את מד"א.

אבי זוהר: אתם פתחתם את מד"א?

אבי זוהר: תסגרו את המד"א.

עופר חוגי: כשיש לכם שכר בכירים כזה.

עופר חוגי: .

אבי זוהר: קשקוש.

עופר חוגי: זה קשקוש?

אבי זוהר: ממש קשקוש.

עופר חוגי: הממונה על השכר זה קשקוש?

אבי זוהר: קשקוש.

אבי זוהר: תשווה את השכר במד"א לשכר אחר.

יוסף יצחק פריצקי: יכול מאוד להיות שיש שם חריגות שכר ושהניהול לא תקין, אבל צריך לשים את זה בצד כי יש מצב שאין כסף לדלק.

עופר חוגי: אף אחד לא אומר את זה.

עופר דן: אני הוצאתי מתוך דוח הממונה על השכר.

עופר דן: .

יעקב ליצמן: כשרכלבסקי היה פה אמרתי לו שוועדת כספים תיקח בחשבון את נושא שכר הבכירים כשהיא תצטרך לעזור לגופים.

עופר דן: ממוצע השכר של עובדי הדירוג, שזה רוב העובדים שלנו, נע בין 14 אלף שקל בממוצע לחודש בחברות הממשלתיות, ל-4800 במועצות הדתיות.

עופר דן: במד"א זה 10,300.

עופר דן: זה משהו באמצע.

עופר דן: זה בטח לא משהו חריג.

יעקב ליצמן: למה הוא בכלל הכניס אתכם?

עופר דן: לגבי הבכירים הממוצע נע בין 35.5 אלף שקל בחברות הממשלתיות ל-16 אלף בחברות העירוניות.

עופר דן: בתאגידים הממוצע הוא 24 אלף שקל ואילו במד"א הוא 20 אלף 100.

גל הרשקוביץ: מד"א עובר על החוק בנושא השכר.

רחמים מלול: למי ההגדרה של בכיר מתייחסת?

רחמים מלול: מנהל מחלקה נקרא בכיר?

עופר דן: אם אני משווה את השכר הממוצע במשק למשרה ממוצעת במד"א, שזה משרה פסיק 2 של עובד רגיל, אז עובד מד"א מקבל 7700 שקל ברוטו מול 6800 שכר ממוצע במשק ו8900 שכר ממוצע בבתי חולים.

עופר דן: אם אני אשכלל את ה7700 שמקבל עובד מד"א אני אגיע לפחות מהשכר הממוצע במשק.

עופר דן: מכל מיני כיוונים שאני מסתכל על שכר עובדי מד"א, בוודאי אי אפשר להשוות אותו לגופי חירום.

גל הרשקוביץ: אלה דברים שהתבררו כלא נכונים מצד הממונה על השכר.

עופר דן: כל הנתונים האלה אומתו על ידי אדון מועלם מיחידת הממונה על השכר.

עופר דן: לגבי מקור ההכנסות, אנחנו מקבלים 120 מיליון שקל בגין פעילות האמבולנסים והנט"נים שלנו.

רחמים מלול: זה ביטוח לאומי פלוס האזרחים?

עופר דן: כל המקורות שמשלמים עבור האמבולנסים.

ישראל כץ: גם עיריות.

רחמים מלול: כמה נותן מפעל הפיס?

עופר דן: כ-9 מיליון שקלים בשנה.

רחמים מלול: משרד הבריאות?

עופר דן: כ-30 מיליון שקל.

עופר דן: בנק הדם נותן כ-70 מיליון שקל בשנה.

עופר חוגי: בנק הדם נותן לכם 90 מיליון.

עופר דן: זה כולל את המכון.

עופר חוגי: כמה קיבלתם מ"אבנר" וכמה מתרומות?

עופר דן: מ"אבנר" אנחנו מקבלים בגין תאונות דרכים כ-15 מיליון שקל בשנה.

עופר חוגי: בהסכם העברות שהיה כמה קיבלתם מהם?

אבי זוהר: 77 מיליון שקלים.

יעקב ליצמן: האם מישהו בדק את העלויות?

עופר דן: ב-1995 האוצר מינה את משרד פיין-קנה כדי שיבדוק את מסגרת העלויות של מד"א.

עופר דן: הנתונים מראים שסך כל ההכנסות קטן מסך כל ההוצאות.

עופר דן: יש לקחת בחשבון שמד"א הרבה שנים..

יעקב ליצמן: הוועדה הזאת על דעת האוצר?

עופר דן: לא גמרנו את הדיונים עם משרד הבריאות בנושא.

עופר דן: רק אחר כך נדון עם האוצר.

עופר דן: אנחנו רואים שיש מקום לכיסוי נוסף של עלויות.

עופר דן: כל מי שנכנס לתחנת מד"א רואה חורבה.

עופר דן: עובדים מתלוננים שאין להם מזרונים.

עופר דן: אני נמצא בין הפטיש לסדן, כי מצד אחד אני צריך לשמור על המסגרת, ומצד שני לעובדים אין תנאים בסיסים לעבודתם, שלא לדבר שלפעמים גם חסר ציוד לאמבולנסים.

עופר דן: לא תמיד אפשר לחדש את זה בקצב הראוי.

עופר דן: רמת ההשתלמות שלא היתה כמה שנים טובות חייבת לחזור חזרה.

ישראל כץ: כמה אמבולנסים מד"א מפעיל?

אבי זוהר: 350 במשמרות ועוד 350 רזרבה ביישובים.

אבי זוהר: סך הכל יש 720 אמבולנסים תחת דגל מד"א, כולל ביש"ע.

עופר דן: בשירותי חירום רוב הפעילות עצמה היא במוכנות.

עופר דן: יותר עולה להכין את האירוע מאשר ללכת לטפל.

ישראל כץ: מה הזיקה בין מד"א לאמבולנסים פרטיים?

אבי זוהר: לשח"ל ונטלי שהן שתי חברות פרטיות אין כמעט אמבולנסים.

אבי זוהר: לשח"ל יש 8 אמבולנסים, לנטלי יש 6.

אבי זוהר: הם בדרך כלל חותמים הסכמים.

אבי זוהר: הם לא מסוגלים לעמוד בעומס של החתימות.

אבי זוהר: בחוזה גם כתוב שאם לא יבוא אמבולנס נטלי ישלחו את מד"א.

אבי זוהר: אמבולנסים של מד"א מגבים את החברות ואחר כך החברות משלמות למד"א.

ישראל כץ: אין אמבולנס פרטי חוץ משתי החברות האלו שלוקח אדם מביתו לבית החולים?

אבי זוהר: כן, אבל לא לקריאת חירום.

אבי זוהר: אדם בקריאת חירום מתקשר ל-101.

אבי זוהר: 101 בכל מקום בארץ שולח את מד"א.

ישראל כץ: בכל מערך החירום אין אמבולנסים פרטיים?

אבי זוהר: אין.

יוסף יצחק פריצקי: הבעיה היא תזרימית או תקציבית?

יוסף יצחק פריצקי: גם אם היו משלמים לכם הכל במועד הייתם מגיעים לפה?

אבי זוהר: גם אז חסרים 30 מיליון שקל.

יוסף יצחק פריצקי: אז משהו בתקצוב אצלכם לא בסדר.

יוסף יצחק פריצקי: אני מבין שהעיריות לא משלמות כי הן בגירעון, משרד הבריאות לא משלם.

יוסף יצחק פריצקי: .

אבי זוהר: מעבר לעיריות ולממשלה חסרים 30 מיליון שקל.

יוסף יצחק פריצקי: זאת אומרת שגם אם כולם ישלמו לך אתה בתקצוב חסר?

אבי זוהר: אמת.

גל הרשקוביץ: בדרך כלל אני מוזמן לפה על-מנת לתת תשובות, הפעם הגעתי לפה כדי לשאול שאלות.

גל הרשקוביץ: כיצד לפני חודש, חודשיים הגיש מנכ"ל מד"א, יחד עם החשב שיושב לידו, לאישור ועדת הכספים, לאחר מכן לאישור הוועד הפועל ולאישור שר האוצר, הצעת תקציב לשנת 2002 מאוזנת לחלוטין?

גל הרשקוביץ: לא רק שהוא הגיש תקציב מאוזן, בדיון שהתקיים פה לא דובר על סגירת תחנות.

גל הרשקוביץ: את אותו תקציב מאוזן אישרו חברי ועדת הכספים, שמתוך הכרות של ועדת הכספים יושבים שם אנשים מאוד מאוד מקצועיים.

גל הרשקוביץ: הם לא היו מאשרים תקציב לא מאוזן.

יעקב ליצמן: אני במקומך לא הייתי שואל את השאלה הזאת, כי הממשלה עשתה בדיוק את אותו דבר.

גל הרשקוביץ: לכאורה מוצג פה מצב סופר משברי של אירגון.

גל הרשקוביץ: כיצד המציאות לפי דברי יושב-ראש דירקטוריון מד"א שונה לחלוטין?

גל הרשקוביץ: מה אומר יושב-ראש דירקטוריון מד"א בכנס מנהלים לפני חודש?

גל הרשקוביץ: "...

גל הרשקוביץ: פונים אלי מאגודות הידידים ואומרים לי שקשה להם לאסוף כספים כאשר רואים נציגי מד"א טסים, נוסעים במוניות, גרים בבתי מלון 5 כוכבים.

גל הרשקוביץ: צריך להלחם נגד תופעה זו ולא לעודד אותה.

גל הרשקוביץ: .. הכל סביבנו קורס, מצטמצם, מתייעל, ומד"א חוגגים ללא התחשבות בתקציב... עם כל הכבוד, עליכם לעצור חגיגה זו, שאם לא כן יימצא מי שייעשה זאת.

גל הרשקוביץ: " מצד אחד יש פה אווירה של חירום, ומצד שני זה לא מתבטא בשטח.

גל הרשקוביץ: רק לפני מספר חודשים הגיע מד"א לשר הבריאות בבקשה לאישור תוספות שכר גבוהות לעובדים.

גל הרשקוביץ: מד"א אמר אז שאין שום בעיה לממן את זה.

גל הרשקוביץ: לא ברור כיצד זה מתיישב עם מצב החירום כשבנוסף שר הבריאות, בעקבות המצב הביטחוני, קיבל סכום מסויים שבמסגרתו הוקצה משהו למד"א.

גל הרשקוביץ: כל הנושא של התקציב זה בזמן הפיגועים.

גל הרשקוביץ: זה לא דבר שקרה לפני מצב החירום.

גל הרשקוביץ: נגיד שנחליט שצריך להוסיף תקציב כי יש גרעון, שאני לא יודע מאיפה הוא צץ.

גל הרשקוביץ: .

יעקב ליצמן: אתה מסכים שיש?

גל הרשקוביץ: לא.

גל הרשקוביץ: אני אישרתי תקציב מאוזן.

ישראל כץ: אם ההיערכות היא ב23 מיליון והפעילות היא ב-6 מיליון, אז ככל שיש יותר פיגועים יש יותר.

ישראל כץ: .

גל הרשקוביץ: תקציב מד"א אושר תוך כדי הפיגועים.

גל הרשקוביץ: כל הנתונים האלה היו בפני חברי ועדת הכספים.

גל הרשקוביץ: היינו אז בעיצומם של הפיגועים.

גל הרשקוביץ: בוא נגיד שאנחנו מחליטים להוסיף עכשיו כסף למד"א.

גל הרשקוביץ: מאיפה הכסף הזה יבוא?

גל הרשקוביץ: הוא יבוא מאיזה תקציב מסויים ממשרד הבריאות או ממשרד אחר, על חשבון משהו אחר.

גל הרשקוביץ: מישהו פה ייפגע כתוצאה מתוספת התקציב הזאת.

גל הרשקוביץ: מדוע לעשות פעולה כזאת כאשר לזכות מד"א שוכבים היום כספים נושאי ריבית בבנקים?

ישראל כץ: כמה כסף?

גל הרשקוביץ: לפני ששולחים את היד לפגיעה בתקציבים, צריך קודם כל לקחת את הכסף הזה, שזה עשרות מיליוני שקלים, ולהשתמש בו.

גל הרשקוביץ: לא אני אומר את זה, אומר את זה מד"א בעצמו.

רחמים מלול: זה קרנות העובדים?

גל הרשקוביץ: אלה כספים לא מחוייבים.

גל הרשקוביץ: הכספים האלה קיימים.

גל הרשקוביץ: איך אני יודע שהם קיימים?

גל הרשקוביץ: יושב ראש מד"א אומר ששוכבים היום בבנקים – אפשר אחרי זה לראות את זה בכתוב – מיליוני שקלים שהם נושאי ריבית.

יעקב ליצמן: האם אני מבין שיש במד"א אופוזיציה וקואליציה?

אבי זוהר: הגשתי לך מסמך של היושב ראש.

יוסף יצחק פריצקי: האם משרד הבריאות יסכים למינוי חשב מלווה למד"א?

גל הרשקוביץ: היינו בזה.

יוסף יצחק פריצקי: והמצב שופר?

גל הרשקוביץ: שופר מאוד.

יוסף יצחק פריצקי: יש פה תחושה שאיש הישר בעיניו יעשה.

יוסף יצחק פריצקי: למה לא למנות מחר בבוקר חשב מלווה לאירגון הזה?

יוסף יצחק פריצקי: אתם מוכנים לזה?

גל הרשקוביץ: אני אשמח שזה יהיה.

אבי זוהר: אנחנו מוכנים.

יוסף יצחק פריצקי: אז בואו נחליט למנות להם חשב מלווה.

יעקב ליצמן: עכשיו השאלה היא כמה זה יעלה.

יוסף יצחק פריצקי: זה יעלה פחות מכל השכר שהוא יקצץ.

יעקב ליצמן: לפחות יש דבר אחד ששני הצדדים מסכימים לו.

מירי כהן: זה נאיבי לומר שאירגון חירום לאומי יחיה מההכנסות שלו, כמו שאנחנו לא מצפים מהמשטרה ומגופים אחרים לעשות את זה.

מירי כהן: תאורטית זה אפשרי.

מירי כהן: במצב כזה כל אדם שמפונה לבית החולים,

מירי כהן: במקום לשלם 260 שקל ישלם כמה שצריך.

מירי כהן: זה בעצם להשיט את כל ההוצאות על האזרחים שמקבלים את השירות.

יעקב ליצמן: את מציעה להעלות?

מירי כהן: אפשר להשיט את כל ההוצאות על האזרחים.

מירי כהן: זאת הסיבה שיש את הנושא של הסיבסוד והמימון שצריך להינתן על ידי המדינה.

מירי כהן: משרד הבריאות נותן תקציבים למד"א, הבעיה היא שהיקף השירותים שמד"א נותן כמעט הכפיל את עצמו בשנים האחרונות לטובת עם ישראל.

מירי כהן: אנחנו, באמצעות משרד הבריאות, מסבסדים לתושבים שגרים ביישובים מרוחקים את הנסיעות באמבולנסים.

מירי כהן: במקום שישלמו את מלוא המחיר פר קילומטרז', האזרח משלם עד 40 קילומטר והמדינה משלמת את השאר.

מירי כהן: זה כדי ליצור שיוויון בין מי שגר בתל-אביב או בירושלים למי שגר במצפה רמון.

רחמים מלול: סכומים של 250 עד 600 שקל לא מכסים את עלות ההסעה?

מירי כהן: לתושב מצפה רמון לא.

רחמים מלול: אם אני תושב רחובות, לוקחים אותי לקפלן וגובים ממני 670 שקל..

מירי כהן: זה נט"ן.

רחמים מלול: זה לא מכסה את תושב ירוחם?

מירי כהן: ממש לא.

מירי כהן: 670 שקל שאתה משלם זה בנט"ן.

עופר דן: בירוחם יש 3 נסיעות ביממה.

עופר דן: עלות נסיעה בירוחם יכולה להגיע עד 2000 שקל, וזאת בגלל שאתה מחזיק את הצוות כל הזמן בשביל 3 נסיעות.

מירי כהן: ככל שמספר הנסיעות קטן העלות של ההפעלה של האמבולנס היא הרבה יותר יקרה.

מירי כהן: הקרן הזאת צריכה לגדול בהתאמה כיוון שמספר הנסיעות עלה.

יעקב ליצמן: מה את מציעה?

מירי כהן: למד"א במצב רגיל יש גירעון.

מירי כהן: הדגש כרגע הוא על המצב הבטחוני.

מירי כהן: הגרעון של מד"א גדל בגלל המצב הבטחוני, שהוא לא מצב רגיל.

מירי כהן: משרד הבריאות נתן את הסיוע שלו ומנסה לסייע ככל שהוא יכול מהתקציבים הזעומים שהוא קיבל לנושא ביטחון.

מירי כהן: משרד הבריאות קיבל בשנה שעברה 20 מיליון לנושא ביטחון, כאשר למעלה מ-5 מיליון הם לכל הוצאות מערכת הבריאות: בתי חולים, קופות חולים, שירותי משרד, המכון לרפואה משפטית.

מירי כהן: .

יעקב ליצמן: האם, לדעתך, צריך לעשות תוכנית הבראה במד"א?

מירי כהן: אני לא יודעת אם צריך תוכנית הבראה, אבל מה שצריך שיהיה זה דיון משותף שיבדוק מה הבעיות המרכזיות של מד"א, איך לפתור אותן.

יעקב ליצמן: מה התוכנית שמציע משרד הבריאות?

מירי כהן: מצד אחד צריך לראות מה הצרכים הבטחוניים של מד"א לאור המצב הבטחוני, ומצד שני צריך לבדוק את הצרכים של מד"א כאירגון חירום במצב רגיל.

מירי כהן: יש שני דברים שצריכים להיבדק במקביל אבל לא אחד על חשבון השני.

מירי כהן: מה שמד"א צריך לקבל בגין המצב הביטחוני זה בנפרד, ואת הבעיות היסודיות שעלו כאן צריך לבדוק במשותף עם האוצר.

יחזקאל בקל: אני חושב שמד"א עושה עבודה חשובה ביותר.

יחזקאל בקל: הם פעמים רבות מצילים חיים כשהם מסכנים את עצמם.

רחמים מלול: אין על זה חילוקי דיעות.

יחזקאל בקל: אנחנו מכירים את המצוקה שלהם.

יחזקאל בקל: אני רוצה לתת כמה דוגמאות למה אנחנו לא מצליחים לעזור להם.

יחזקאל בקל: כשקורה פיגוע במקום מסויים הם מזניקים עשרה אמבולנסים.

יחזקאל בקל: אנחנו משלמים להם רק על האנשים שפונו.

יחזקאל בקל: צריך לזכור שיש כאן בעיה ביטחונית ממדרגה ראשונה.

יחזקאל בקל: כשקורה משהו מד"א מזניק במהירות עצומה למקומות מרוחקים הרבה מאוד אמבולנסים.

יחזקאל בקל: אם זאת היתה חברה פרטית היא היתה מזניקה אמבולנס אחד.

יחזקאל בקל: זה דבר שהיה יכול לגרום נזקים עצומים.

יחזקאל בקל: צריך לעזור למד"א באיזו שהיא צורה.

יחזקאל בקל: אותה בעיה יכולה לקרות כשיש תאונת דרכים.

יעקב ליצמן: ביטוח לאומי כגוף עצמאי יכול לעזור להם?

יחזקאל בקל: פעולות איבה ממומנות מכספי אוצר המדינה.

יחזקאל בקל: אם אני אגדיל את העלויות למימון של נפגע, זה בלאו הכי יבוא מאוצר המדינה.

יעקב ליצמן: יבוא מד"א לביטוח לאומי ויגיד "אני רוצה שתשלמו לי מה שעולה לי.

יעקב ליצמן: "

יחזקאל בקל: יכול להיות.

יעקב ליצמן: מי צריך לאשר את זה?

יחזקאל בקל: האוצר משלם לנו את כל ההוצאות על פעולות איבה.

יעקב ליצמן: איך האוצר משלם לכם?

יעקב ליצמן: הרי אתה גוף עצמאי.

יחזקאל בקל: זה לא חשוב.

יחזקאל בקל: זה לא ממומן מחוק הביטוח הלאומי.

יחזקאל בקל: התנאים לתשלום לנפגעי פעולות איבה דומים לתנאים לתשלום לחיילים שנפגעים בפעולות מלחמתיות או בפעולות אחרות.

יחזקאל בקל: את כל ההוצאות שנשלם נצטרך לגבות חזרה מהאוצר.

יעקב ליצמן: אני אומר שלא תגבו את זה חזרה מהאוצר.

יחזקאל בקל: אין דבר כזה.

יחזקאל בקל: את הנושא של פעולות איבה אנחנו לא גובים דרך כספי ביטוח.

יחזקאל בקל: את ההוצאה המלאה של זה אנחנו לוקחים מאוצר המדינה.

יחזקאל בקל: אני לא יודע מה מידת היעילות של מד"א, צריך לבחון את הייעול שלו, אבל המצב היום הוא שהארגון לא גובה את כל ההוצאות הנובעות מהפעילות הביטחונית.

יחזקאל בקל: הם עושים פעולות שבאף מדינה אחרת לא עושים אותן.

יחזקאל בקל: מישהו צריך לשאת בהוצאות הנוספות הנובעות מהמצב הביטחוני.

עופר חוגי: יש שני נושאים שצריכים לקחת בחשבון בבדיקה הכוללת של מד"א.

עופר חוגי: מד"א הוא מונופול בנושא בנק הדם ובנושא השירותים.

עופר חוגי: בתור מונופול הם גובים את הכספים.

עופר חוגי: על כל פעילות שמד"א עושה היא גובה את הכסף.

אבי זוהר: בהתאם לאישור הממשלה.

גל הרשקוביץ: בוא נלך לוועדת מחירים, בוא נקבע מחירים לבנק הדם.

גל הרשקוביץ: .

אבי זוהר: יש.

גל הרשקוביץ: בוא נקבע את זה בצו לפי חוק פיקוח.

גל הרשקוביץ: אתה מוכן?

גל הרשקוביץ: נכניס גם את מוצרי הדם וגם את הנט"נים.

עופר חוגי: לא יתכן שיהיו מנהלי אגפים, מנהלי איזור, מנהלי מחלקה באותו מקום.

עופר חוגי: כוח האדם הבכיר שלכם הוא כפול ומכופל במספרו.

עופר חוגי: אין בשום ארגון דבר כזה.

עופר חוגי: אין צורך בכל כך הרבה כוח אדם.

עופר חוגי: צריך לעשות סדר בתוך מד"א.

עופר חוגי: יכול להיות שחלק מהדברים צריך להפריט.

עופר חוגי: בנושא של צרכי הביטחון צריך לעשות בדיקה מקפת ולראות את התקציב הכולל.

עופר חוגי: אני חושב שצריך למנות חשב מלווה.

ישראל כץ: אם נתנו אישור לחברות פרטיות והן לא הצליחו לעמוד בזה, סימן שהמחיר שלהן סביר.

ישראל כץ: אם היו מרוויחים מהשירות של האמבולנסים היו הרבה חברות פרטיות.

גל הרשקוביץ: זה מסובסד.

גל הרשקוביץ: יש הצעת חוק.

גל הרשקוביץ: .

ישראל כץ: א

ישראל כץ: מבולנס פרטי לא מקבל סבסוד כמו שמד"א מקבל?

גל הרשקוביץ: לא.

גל הרשקוביץ: דרך אגב, הם ביקשו.

עופר חוגי: בכל מקום שהפריטו ירדו המחירים ב-50%.

עופר חוגי: אם יפריטו את מד"א, אני מבטיח לך שהעלויות ירדו ב-50%.

מירי כץ: ואז בנתיבות לא יהיה שירות.

עופר חוגי: יהיה שירות.

עופר חוגי: כשהוציאו מכרזים באגד המחירים בפריפרייה ירדו ב-50%.

אבי זוהר: אז הציוד לא יהיה ציוד, הפרמדיק לא יהיה פרמדיק והשירות לא יהיה שירות.

מוטי אלבוים: אגד זה עדיין לא הצלת חיים.

עופר חוגי: אני לא חושב שנוכל לעזור למד"א בלי שיהיה סדר בנושא המשכורות.

ישראל כץ: אי אפשר לאחוז במקל בשני קצותיו.

ישראל כץ: יש עוד חברות שנותנות שירות חיוני ויש תחרות ביניהן.

ישראל כץ: אתם שואלים מה יהיה בירוחם.

ישראל כץ: מי כמוני דואג לירוחם או לצפון.

ישראל כץ: אין כלי שמדרבן התייעלות כמו תחרות.

ישראל כץ: פחות משתלם כלכלית בפריפרייה מאשר באיזור המרכז.

ישראל כץ: חברה פרטית שמעוניינת לפעול ולקבל את הסיבסוד הממוצע, צריכה להתחייב לפעול בכל האיזורים שייקבעו.

ישראל כץ: היא לא תתחרה רק על אותה שמנת, אלא היא תהיה חייבת להתחרות גם באיזורים מרוחקים.

ישראל כץ: אם הם יעילים אז אין שום בעיה, אבל אם הם לא יעילים, אז אותו סיבסוד שאתם נותנים ותתנו לחברה פרטית יוזיל את המחירים של החברה הפרטית בהרבה, היא תרצה לקחת עוד והם יתייעלו.

ישראל כץ: אם אתם לא עושים את זה, סימן שאתם מעריכים שהם יעילים.

ישראל כץ: אם הם יעילים, למה לבוא אליהם בטענות על הוצאות שנובעות מהוצאות ביטחון או דברים אחרים.

ישראל כץ: זאת הדרך שאתם יכולים ללכת בה.

ישראל כץ: זה יעלה לכם פחות.

ישראל כץ: גם את אגד, שהיה סופר מונופול והוא עדיין מונופול, הכניסו לתחרות.

ישראל כץ: אנחנו אישרנו פיצוי לאגד תמורת הפרטה של חלק מהקווים.

ישראל כץ: קראתי שבקו באר-שבע תל-אביב הורידו את המחירים, כולל החברה בת של אגד בעצמה.

ישראל כץ: גל, אתה אומר שרק בגלל הבזבוזים הם חורגים מהתקציב.

גל הרשקוביץ: למרות הבזבוזים הם הגישו תקציב מאוזן.

גל הרשקוביץ: אף אחד לא נתן תשובה לזה.

גל הרשקוביץ: איך בא היום מנכ"ל ומציג גירעון בפני ועדת כספים, כאשר לפני חודש או חודשיים אותו מנכ"ל הציג תקציב מאוזן לוועדת כספים ולהנהלה שלו?

גל הרשקוביץ: משהו פה לא תקין.

גל הרשקוביץ: איך יכול להיות דבר כזה?

יעקב ליצמן: גל, אתה לא יכול לטעון את הטענה הזאת, כי עשית את אותו הדבר.

יעקב ליצמן: את זה אני לא מקבל.

גל הרשקוביץ: אז בוא נחזור לוועדת כספים.

ישראל כץ: מאחר ואמרתם שההערכות היא 23 מיליון והביצוע הוא 6 מיליון, אז ככל שיש יותר פיגועים כך יש יותר הכנסה.

בועז לב: לא.

ישראל כץ: אם ב-2002 היו יותר פיגועים ממה שסברנו, זאת אומרת שזאת לא יכולה להיות הסיבה לגירעון.

בועז לב: בהחלט כן.

יוסף יצחק פריצקי: יש לנו אחריות ציבורית כחברי כנסת.

יוסף יצחק פריצקי: האחריות הציבורית שלנו כחברי כנסת היא להבטיח שאם יהיו עוד פיגועים יהיה פינוי מהיר, נכון וראוי של כל אדם שנפצע לבית החולים הקרוב במהירות האפשרית.

יוסף יצחק פריצקי: אני מניח שעל זה אנחנו מסכימים.

יוסף יצחק פריצקי: משרד הבריאות מתווכח עם התאגיד והתאגיד מתווכח עם משרד הבריאות.

יוסף יצחק פריצקי: אם חס וחלילה זה יעלה בחיים של אדם אחד, כל הויכוח הזה לא שווה שום דבר.

יוסף יצחק פריצקי: אני לא יודע אם יש שם בזבוזים, אם אין שם בזבוזים, לא ראיתי את המאזן, את הדוחות.

יוסף יצחק פריצקי: אני יודע שהיום, במצב החירום הזה, אין לי אירגון אחר.

יוסף יצחק פריצקי: אני חסיד גדול של הפרטה.

יוסף יצחק פריצקי: היום יש מצב שאין לי אירגון אחר.

יוסף יצחק פריצקי: האירגון הזה צריך לעבוד טוב ויעיל.

יוסף יצחק פריצקי: יש טענות למשרד הבריאות ולמשרד האוצר שהוא לא עובד יעיל, רבותי, תקחו חשב מלווה, תעניקו לו את כל הסמכויות כך שלא תהיה חתימה על שיק בלי חשב מלווה, לא תהיה שכירת עובדים בלי חשב מלווה.

יוסף יצחק פריצקי: האירגון הזה מוכרח לעבוד כדי לתת שירות.

יוסף יצחק פריצקי: את זה אנחנו חייבים לעשות.

יוסף יצחק פריצקי: אני מוכן לקיים דיונים אל תוך הלילה על הפרטה, על מתן זכיונות לחברות פרטיות, אבל מה אנחנו עושים אם מחר חלילה וחס יש 4 פיגועים?

יוסף יצחק פריצקי: זו השאלה שאנחנו צריכים לשאול את עצמנו.

ישראל כץ: אם כך אתה צריך למנות לכל גוף במדינה חשב מלווה.

קרינה קליגר: אני רפרנטית של מד"א באגף תקציבים במשרד הבריאות.

קרינה קליגר: כשקיבלתי לידי את התפקיד, הדבר הראשון שעשיתי זה לעצור את כל הכספים כדי לבדוק מהיסוד מה שקורה במד"א.

קרינה קליגר: בהתחלה, לפני שבדקתי, החלטתי שמחירי הדם מוגזמים.

קרינה קליגר: ד"ר בועז לב, המנכ"ל, מינה אותי ואת גלעד שמיר לבדוק את מערך מד"א מבחינת הכנסות והוצאות, את מחירי בנק הדם ואת מחירי ההסעות באמבולנס.

קרינה קליגר: גלעד שמיר ואנוכי בדקנו את הנושא הזה במשך שנה שלמה.

קרינה קליגר: בבדיקה הזאת לקחנו את כל הטענות לגבי חריגות שכר.

קרינה קליגר: ביקשנו מנחמני את כל הדוחות שנכתבו לגבי חריגות השכר במד"א.

קרינה קליגר: לאחר שעשינו את כל הניכויים עם חריגות השכר.

קרינה קליגר: .

יעקב ליצמן: מתי התחלתם את הבדיקה?

קרינה קליגר: התחלנו ב-2001 וסיימנו בתחילת 2002.

קרינה קליגר: לאחר כל הבדיקה הזאת הגענו למסקנה שמחירי בנק הדם במד"א נמוכים ויש מקום להעלות אותם.

קרינה קליגר: המחירים אושרו לפני חודש בוועדת מחירים.

ישראל כץ: ולגבי אמבולנסים?

קרינה קליגר: כיום יש ועדה בין משרדית שחברים בה: איריס גינצבורג, עופר דן, גלעד שמיר ואנוכי.

קרינה קליגר: אנחנו בודקים את המחירים של האמבולנסים.

קרינה קליגר: כרגע אנחנו נמצאים בשיא הבדיקה.

קרינה קליגר: מצד אחד קיימת בעיה תקציבית שצריך לפתור אותה, ומצד שני יש את ההתייעלות והיעילות של מד"א, שזה נושא אחר לגמרי.

קרינה קליגר: גל טען שמחירי הדם לא נמצאים בפיקוח.

קרינה קליגר: עד כמה שאני יודעת, מחירי בנק הדם נמצאים בפיקוח.

גל הרשקוביץ: רק צריך לבדוק אותם מהבסיס.

קרינה קליגר: שנה שלמה בדקתי אותם.

קרינה קליגר: אני לא סניגורית של אף אחד, אני בודקת בדיקה אובייקטיבית לחלוטין על-מנת לראות את התקינות של הדברים.

קרינה קליגר: לגבי מחירי הדם, הם נמצאים תחת פיקוח מחירים.

קרינה קליגר: בימים אלה הלשכה המשפטית שלנו כותבת את כתב המינוי החדש לצו החדש בשביל ששר האוצר ושר הבריאות יחתמו עליו והוא ייכנס לתוקף.

ישראל כץ: מה מצאתם עד עכשיו בנושא אמבולנסים?

קרינה קליגר: כרגע יש בעיה תקציבית.

קרינה קליגר: אנחנו מנסים לראות אם הבעיה התקציבית נובעת מאי יעילות של האירגון או לא.

קרינה קליגר: במהלך הדיונים שלנו לגבי מד"א כאירגון, ביקשנו מהחשב הכללי שלנו שיבצע ניתוח דוחות של מד"א.

קרינה קליגר: הוא ביצע ניתוח דוחות לגבי 2000 ו-2001.

קרינה קליגר: מה שהסתמן הוא שקיימת איתנות פיננסית של מד"א, אבל האיתנות הזאת הולכת ויורדת.

יעקב ליצמן: האם בדקת את הטענה שיש עודף כסף במד"א?

קרינה קליגר: כשנודע לי ממד"א שיש להם 140 מיליון שקל באג"חים בטווח בינוני וארוך, ישר קמתי ואמרתי "לא יכול להיות שיש לכם כסף סגור ואתם לא משתמשים בו.

קרינה קליגר: " התשובה שקיבלתי היא שהכסף הזה מיועד לפנסיות של העובדים, והיום אין שם 140 אלא 70.

קרינה קליגר: בכסף מסומן כפנסיה של עובדים אי אפשר לגעת.

חנה גרופר: אני האישה שדרשתי שמבקר המדינה ייכנס ויבדוק מה קורה במגן דוד אדום.

חנה גרופר: ביוני הקרוב הדוח יצא ואז תוכלו לקבל תמונה הרבה יותר מקיפה.

חנה גרופר: אני מבקשת שעל נושא ההפרטה לא ידונו עכשיו, אלא יחכו בסבלנות עד שיצא דוח מבקר המדינה.

ישראל כץ: לא קבעתי שצריך להפריט, אמרתי שאם יתברר שהבעיה היא כתוצאה מהמנגנון.

ישראל כץ: .

חנה גרופר: ישראל, זאת לא הבעיה.

חנה גרופר: היום הזה הוא לא יום קל בשבילי.

חנה גרופר: לפני 14 שנה בדיוק, ביום הזה, נפגע משה שלנו בפתח בית הממשל בבית לחם.

חנה גרופר: הוא היה החלל הראשון שנפל באינתיפאדה.

חנה גרופר: לא היה אז אמבולנס מד"א או אמבולנס צבאי לפנות אותו, ומשה שלנו פונה גוסס על ידי הסהר האדום.

חנה גרופר: בשעה 13:30 הוא נפח את נשמתו.

חנה גרופר: 14 שנה אנחנו משפחה שכולה.

חנה גרופר: אני אומרת את הדברים בשם המשפחה שלי.

חנה גרופר: יש פער גדול בין מה שקורה בשטח, כלומר המתנדבים במד"א והעובדים שעובדים בנאמנות, לבין מה שקורה בצמרת הגדולה, ששם יש שחיתות לכאורה.

חנה גרופר: לא יתכן לסגור אירגון הצלה בגלל פרשה של אי ניהול תקין, ניהול כושל, שחיתות לכאורה.

חנה גרופר: .

יעקב ליצמן: תשאירי משהו למבקר המדינה.

חנה גרופר: את זה הממונה על השכר בדק.

חנה גרופר: בשנת 1999 הוא קבע שהיו 16 חריגות וב2000 91 חריגות.

חנה גרופר: ועדת הכספים יכולה לצבוע את הכספים שהיא מעבירה.

חנה גרופר: אם אתם אומרים שצריך כסף לכפפות, בקשה, תסמנו את הכסף הזה.

חנה גרופר: אם אתם אומרים שהכסף מיועד לאפודי מגן, תסמנו את הכסף הזה ותגידו שהכסף מיועד לאפודי מגן.

חנה גרופר: חבר הכנסת מיכאל קליינר דאג לתרומה לאמבולנסים ממוגנים.

חנה גרופר: יהיו אמבולנסים ממוגנים.

חנה גרופר: כל דבר תסמנו.

חנה גרופר: אל תתנו תקציבים באופן גורף.

חנה גרופר: אף אחד לא רוצה לראות את התמונה של משה גוסס ברגעים האחרונים.

חנה גרופר: במצובה נהג המשאית גסס למוות כי לא היה אמבולנס ממוגן לפנות אותו.

חנה גרופר: זה אחד האמבולנסים שהיה צריך להיות שם.

ישראל כץ: למה לא היה?

חנה גרופר: בגלל שכל האמבולנסים הממוגנים נמצאים ביש"ע.

אבי זוהר: בהוראת אלוף פיקוד העורף.

אבי זוהר: את לא תחליטי איפה יהיו אמבולנסים של מגן דוד אדום.

חנה גרופר: אלוף פיקוד צפון, גבי אשכנזי, דרש 4 אמבולנסים ממוגנים.

אבי זוהר: הוא נתן אותם חזרה ליש"ע.

אבי זוהר: בתוך הקו הירוק אין שום אמבולנס ממוגן ירי.

חנה גרופר: הממונה אמר למנכ"ל מד"א ששכר הדירה שלו צריך להיות 485 במקום 1200 דולר, אבל הוא עדיין ממשיך לקבל שכר דירה של 1200 דולר במקום 485.

חנה גרופר: אני יודעת על השכר של יושב-ראש הוועד הפועל, שבניגוד להחלטת הממונה צריך היה להחזיר חצי מיליון שקל למד"א.

חנה גרופר: אל תפגעו באנשים שזקוקים לשירות הזה.

חנה גרופר: תסמנו כל אגורה שאתם מאשרים, זו האחריות הציבורית שלכם.

בועז לב: מד"א הוא גוף שהוא חצי בהריון.

בועז לב: מצד אחד הוא גוף חירום, ומצד שני הוא גוף שמתעסק במשהו שנמצא בשוק הפרטי ולכאורה נמצא באיזו שהיא תחרות.

עופר חוגי: הוא מונופול.

אבי זוהר: גם המשטרה היא מונופול.

בועז לב: האינטרס של משרד הבריאות הוא שלאזרחי ישראל יהיה פינוי זמין, מיידי, פרוס ורחב.

בועז לב: נכון להיום, האירגון היחיד שמציע לי את זה זה מד"א.

בועז לב: יש דיפרנציאל גדול בין העלויות בפריפריה לעלויות במרכז.

בועז לב: אני חושב שזה חיוני שמד"א ימשיך לקיים את השירות הזה בפריפריה.

בועז לב: דרך אגב, אנחנו רואים היום שהאירועים קורים בכל מדינת ישראל.

בועז לב: כדי לקיים שגרת חירום צריך יותר מאשר אמבולנס שמפנה, צריך מערך שלם שיתן גיבוי וניתן יהיה לקרוא לו בכל רגע.

בועז לב: זה המאפיין של אירגון חירום.

בועז לב: אירגון חירום עולה כסף, הוא לא רווחי בהגדרה.

בועז לב: את זה צריך לכסות.

בועז לב: המדינה צריכה בצורה כזאת או אחרת להבטיח את קיומו של האירגון הזה.

בועז לב: האם הפעילות הלכאורה פרטית של האירגון הזה יכולה לכסות את פעילות החירום הזאת?

בועז לב: לא.

בועז לב: צריך לבדוק את זה.

ישראל כץ: למה לא משלמים להם עלות ריאלית על פינויים?

בועז לב: מי ישלם?

ישראל כץ: ביטוח לאומי.

בועז לב: האוצר ישלם?

בועז לב: הביטוח הלאומי ישלם?

בועז לב: מה זה עלות ריאלית?

בועז לב: שישנו את חוק הפיצויים לנפגעי פעולות איבה.

ישראל כץ: זה יצא להם הרבה יותר זול.

בועז לב: חבר הכנסת כץ, אני לא מתווכח על המקור.

בועז לב: מבחינתי, תביאו את המקור מהירח, לא משנה.

בועז לב: הדיון הוא על מד"א.

בועז לב: אם תפריטו את מד"א הגרעון שלו יגדל, משום שחלק מהפעילות של מד"א ממומן על ידי בנק הדם.

בועז לב: בארצות הברית, למשל, מחיר מנת דם הוא פי 3.

אבי זוהר: פי 4.

בועז לב: אנחנו לא מכניסים היום לבדיקות של מנות דם בדיקות חיוניות כדי למנוע מחלות שיש להן משמעות רבה בבריאות הציבור, וזאת בגלל שאין לנו כסף.

בועז לב: ניתן לסגור את זה בתור עסק סגור ואז הבנקים ירוויחו והאזרחים יפסידו.

בועז לב: אנחנו דורשים ממד"א שיקפיא לנו דם לשעת חירום.

בועז לב: אירוע רודף אירוע.

בועז לב: אנחנו צריכים היום הרבה יותר עתודות של מנות דם.

בועז לב: כל טיפול במנת דם כזאת הוא הרבה יותר יקר.

בועז לב: אנחנו צריכים גם עתודות של אמבולנסים.

מיכאל קליינר: אמרת דבר חמור שדורש הבהרה.

מיכאל קליינר: אמרת "אנחנו לא עושים בדיקות מסויימות במנות דם.

מיכאל קליינר: ."

בועז לב: בהרבה מרכזי דם מכניסים בדיקות נוקליאו, בדיקות נאט, שבודקות באופן גנטי מזהמים שיכולים להקטין את תקופות החלון של מחלות שיש להן תקופת חלון ונשאות.

בועז לב: אם אתה בודק את זה בהיבטים של בריאות הציבור, אז יש לזה מחיר.

בועז לב: יש עניין של עלות-יעילות.

בועז לב: אם היה לנו כסף היינו מכניסים את זה.

בועז לב: בבדיקה של עלות-יעילות יש לי אחריות לא רק כלפי בריאות.

בועז לב: .

מיכאל קליינר: אתה מדבר רק על העלות או על זה שאתה צריך לפסול מנות דם כתוצאה מזה?

בועז לב: הפסילה של מנות הדם היא שולית בעניין הזה.

בועז לב: כולנו תמימי דיעים לגבי ההתמודדות המקצועית של מד"א.

בועז לב: אם תסתכלו מה קרה למד"א ב-3 השנים האחרונות, תראו שנפרס מערך נרחב של אמבולנסי טיפול נמרץ שאין בהם רופא, יש בהם פרמדיק והם עולים יותר מאמבולנס לבן, פחות מאמבולנס טיפול נמרץ.

בועז לב: זה היה חלק ממענה לחוסר שוויוניות ברור, משום שבערים הגדולות היו נט"נים ובפריפריה לא היה כלום.

בועז לב: היום יש בערד, בכרמיאל.

בועז לב: זה לא מכוסה על ידי שום דבר.

בועז לב: הפריסה הזאת היא פריסה חיונית.

בועז לב: הפריסה הזאת איננה מכוסה על ידי ההסדר שהיה בזמנו של פריסת הנט"ן.

בועז לב: השינוי באיכות הטיפול, בזמינות הוא דבר שראוי לציון.

רחמים מלול: וכשאתה מצמיד חשב מלווה לרשות, הוא יודע לנהל את הרשות יותר טוב מאשר הרשות עצמה?

רחמים מלול: חשב מלווה הוא אדם מקצועי.

איריס גינצבורג: אני רוצה להסתייג ממה שקרינה אמרה שכרגע מסתמנת בעיה תקציבית.

איריס גינצבורג: יש גירעון לפי הדוחות, אבל זה לא אומר שזו בעיה תקציבית.

רחמים מלול: לפי הטבלאות שהגשתם, הרשויות חייבות לכם כ-18 מיליון שקל.

רחמים מלול: מה אתם עושים כדי לגבות את זה?

אבי זוהר: כולם בבתי משפט.

אבי זוהר: עורכי דין מרוויחים על זה הרבה.

אבי זוהר: לא נכנסנו לזה במסגרת חוק הבריאות הממלכתי, שזה היה פתרון ממוסד וטוב.

אבי זוהר: אותו יושב-ראש, כפי שפה צוטט, העביר מסמך רשמי למשרד הבריאות, עם העתק לאוצר על דרישה של תוספת של 30 מיליון שקל שאותם אנחנו תובעים.

אבי זוהר: אם הוא היה חושב שיש איפה לחסוך, הוא היה עושה את זה ומוריד את זה מהסכום הזה.

אבי זוהר: ישנה החלטה של יגאל גידרון ושל הוועד הפועל לסגור שירותים בהיקף דרסטי אם לא יימצא איזון להפסדים.

יגאל גידרון: לא נכון.

אבי זוהר: כשהגשנו את התקציב לשנת 2002, הגשנו אותו במחירי 2001.

אבי זוהר: כולם יודעים שההוצאות ב-2002 יהיו הרבה יותר גדולות.

יעקב ליצמן: הוסכם בין שני הצדדים – מד"א ואוצר – על חשב מלווה.

יעקב ליצמן: כוועדת כספים אנחנו נאמץ את ההצעה הזאת.

יעקב ליצמן: אם האוצר אומר שהוא מסכים לזה, הוא גם צריך לשלם את זה.

יעקב ליצמן: אני מבקש שהוועדה שבודקת את המחירים תסיים את הבדיקה תוך חודש ימים.

יעקב ליצמן: לא סביר שהמדינה תכסה את החובות שלכם.

יעקב ליצמן: יש הרבה אפשרויות בין המדינה לרשויות.

יעקב ליצמן: אני לא יודע למה הכל צריך להגיע לבית משפט, אפשר לנסות דרך משרד הבריאות.

אבי זוהר: ניסינו הכל.

יעקב ליצמן: אם לא תצליחו אז אולי נתערב.

יעקב ליצמן: בתוך תוכנית ההבראה יבדקו את ה-60 מיליון שיש לכם בצד, שאתם טוענים שהם מיועדים לפנסיה.

יעקב ליצמן: מנכ"ל משרד הבריאות חייב להקים צוות שיבדוק עם החשב המלווה תוכנית הבראה ואת נושא שכר הבכירים.

יעקב ליצמן: אני אזמן ישיבה תוך חודש ימים על-מנת לראות איפה עומדים הדברים.

יעקב ליצמן: אני מבקש מכולם לשתף פעולה.

יעקב ליצמן: אנחנו אומרים דבר אחד: כל המציל נפש אחת בישראל כאילו הציל עולם ומלואו.

יעקב ליצמן: אנחנו בוועדת כספים אולי מייצגים את העולם ומלואו, אבל אנחנו ננסה להציל את המפעל האחד הזה.

יעקב ליצמן: אני חושב שצריך להציל אותו, אין שני לו.

יעקב ליצמן: אם יש דברים שיש לבדוק, אני מציע שנבדוק אותם תוך חודש ימים.

יעקב ליצמן: תודה רבה.

יעקב ליצמן: פנייה 33.

רביב סובל: פנייה 33 נוגעת להעברה של 50 מיליון שקל בהרשאה להתחייב מהרזרבה הכללית לסעיף 83.

רביב סובל: במסגרת תקציב המדינה תקצבו 50 מיליון שקל במזומן, אבל שכחו לשים את ההרשאה להתחייב.

רביב סובל: בתקציב פיתוח אי אפשר להוציא כסף אם לא רשום כנגד המזומן גם הרשאה להתחייב.

רביב סובל: הבקשה עצמה היא טכנית.

רביב סובל: נושא של מרכזי תקשוב קהילתיים זה פרוייקט שנועד להקים בעיירות פיתוח ובשכונות מצוקה מרכזים של מחשבים.

רביב סובל: .

יוסף יצחק פריצקי: דעתי לא נוחה מזה שמשרד האוצר – לא משנה מי שר האוצר – עושה פעולות ביצועיות.

יוסף יצחק פריצקי: הוא לא צריך לעסוק בחקלאות, בחינוך אלא בתקצוב.

יוסף יצחק פריצקי: אני לא אצביע נגד, אבל זה עקום.

רביב סובל: יש ועדת היגוי שיושבת על המדוכה.

יעקב ליצמן: יוסי, אני לא מתכוון להיכנס לסוגייה הזאת, יש ועדת היגוי.

מיכאל קליינר: אני חושב שמשרד החינוך לא יודע מזה.

מיכאל קליינר: את ההתנגדות של משרד החינוך שמענו בזמן הדיונים על התקציב.

מיכאל קליינר: אם זה היה במשרד ממשלתי, אני מניח שזה היה צריך להיות במשרד החינוך.

יוסף יצחק פריצקי: שרת החינוך נמצאת על הקו, היא אומרת שזה לא בא בחשבון.

יעקב ליצמן: אנחנו לא מצביעים על זה עכשיו.

יעקב ליצמן: אנחנו עוברים לסעיף 20,21.

איריס גינצבורג: מדובר בשינויים פנימיים בתקציב משרד הבריאות, בין השאר העברה של 98 מיליון שקלים שהיו מיועדים לפיתוח, אבל בינתיים היו ברזרבה בסעיף 24 כי עוד לא היתה ידועה החלוקה.

איריס גינצבורג: עכשיו ידועה החלוקה ולכן הם עוברים כמתוכנן לסעיף הפיתוח.

עופר חוגי: לאיזה בתי חולים זה מועבר?

איריס גינצבורג: לכל בתי החולים.

איריס גינצבורג: מדובר בתוכנית האשפוז להלל-יפה, למאיר, לרבין, לסורוקה, לוולפסון, ליוסף-טל, ללניאדו.

איריס גינצבורג: .

עופר חוגי: מדוע יש סיבסוד צולב בקופת חולים כללית?

עופר חוגי: קופת חולים כללית מקבלת תקציב פיתוח של 74 מיליון שקל.

עופר חוגי: בהסכם ההבראה שנחתם עם הכללית היה כתוב במפורש שהם מקבלים X כסף והם צריכים להסתדר איתו.

עופר חוגי: מדוע אנחנו מקצים כסף נוסף לקופת חולים כללית, שאותו צריך היה להפנות לבתי החולים בפריפרייה?

עופר חוגי: למה אני צריך להעביר לרבין כסף?

איריס גינצבורג: תוכנית "אשפוז 2000" כוללת את כל בתי החולים.

איריס גינצבורג: מדובר בפתיחת מיטות לאור תפוסות.

איריס גינצבורג: זאת תוכנית שמסתיימת השנה.

עופר חוגי: קופת חולים כללית לא היתה צריכה להנות מהפיתוח הכללי הזה כיוון שהיא מקבלת 74 מיליון שקל.

איריס גינצבורג: ה-74 מיליון שקל הם לא למטרה של פתיחת מיטות חדשות.

איריס גינצבורג: החזקה, זה לא פיתוח.

עופר חוגי: גם פיתוח.

יעקב ליצמן: אנחנו לא באים במקום שר הבריאות.

ישראל כץ: אני מוכן לתמוך בכפוף לזה שייבדק שאכן זה על דעת שר הבריאות.

עופר חוגי: אני מוכן שישלחו לי את התשובה בכתב.

יעקב ליצמן: מי בעד 20,21?

יעקב ליצמן: בעד – 7

יעקב ליצמן: אושר

מיכאל קליינר: אני לא לוקח את תעודת הזהות שלי, כי אם היא תלך לי לאיבוד לא תהיה לי תעודת זהות.

מיכאל קליינר: תעודת זהות שלא יהיה לה סעיף הלאום שאומר שאני יהודי אני אקרע ולא אקבל.

מיכאל קליינר: זאת הסיבה שאני מתנגד לזה.

יעקב ליצמן: מי בעד פנייה מספר 28?

יעקב ליצמן: בעד – 5

יעקב ליצמן: אושר

מיכאל קליינר: אני מבקש רוויזיה?

מיכאל קליינר: בעד – 1

מיכאל קליינר: הרוויזיה לא אושרה.

יעקב ליצמן: פנייה מספר 32.

רות יוסף: מדובר בשינוי טכני.

רות יוסף: אחרי שאיחדנו שני סעיפים נוצר מצב שבסעיף אחד לא נשאר כסף ואז את ההתחייבויות של שנים קודמות לא ניתן לשלם.

רות יוסף: בעד - 4

רות יוסף: אושר

יעקב ליצמן: בקשה מספר 57004.

יעקב ליצמן: זאת בקשה שעוכבה.

יוסף יצחק פריצקי: מדובר על קיצוץ מתקציבי הפיתוח של מגזרי המיעוטים.

יוסף יצחק פריצקי: אני רוצה לדעת לאן זה הולך.

רות יוסף: זאת התאמה של הקיצוץ.

רות יוסף: הקיצוץ נעשה בסעיף אחד בלבד, ולכן היינו צריכים להתאים אותו באופן זהה בכל הסעיפים.

מוסי רז: אני לוקח, למשל, את 570601 – תקציב פיתוח לרשויות מקומיות במגזר הדרוזי והצ'רקסי.

מוסי רז: אני רואה שמדובר פה על קיצוץ של 9%, לא של 2%.

רות יוסף: מדובר בהתאמה.

מוסי רז: אני לא מבין למה במגזר הערבי זה 2% קיצוץ, ובמגזר הדרוזי והצ'רקסי זה 9% קיצוץ.

רות יוסף: כי יש מגזרים שקיבלו כל מיני תוספות.

רות יוסף: מה שעשינו הוא לקחנו את הסעיף ועשינו את ההתאמות.

רות יוסף: החלטת הממשלה שנעשתה ברגע האחרון היתה החלטה של 2% קיצוץ בלבד.

מוסי רז: ובאותו יום הורדתם 2.5% מהמגזר הערבי, דרוזי וצ'רקסי.

רות יוסף: אני מפרידה בין החלטות ממשלה אחרות.

מוסי רז: לא אחרות.

מוסי רז: הביצוע של החלטת הממשלה היה כזה.

רות יוסף: היו 4 החלטות ממשלה על קיצוצים.

יעקב ליצמן: ה צ ב ע ה

יעקב ליצמן: נגד – 2

יעקב ליצמן: פנייה מספר 29,30.

חיים פרננדס: הפנייה שלפני

חיים פרננדס: כם באה לתקצב סך של 25 מיליון שקל.

חיים פרננדס: התקציב הזה משמש למענקים והשקעות ברפורמה ברפת, ולפרוייקטים בנושא ייעוד השימוש במים במסגרת מנהלת ההשקעות במשרד החקלאות.

יעקב ליצמן: מי בעד 29,30?

יעקב ליצמן: בעד – 3

יעקב ליצמן: אושר

דניאל לימור: הפנייה הזאת נועדה להתאים את הקיצוץ לנציבות שירות המדינה, נתיב, שיתוף פעולה איזורי וכו'.

יוסף יצחק פריצקי: אתם מקצצים מכל סגני השרים בלי תיק 17 אלף.

יוסף יצחק פריצקי: מה זה?

יוסף יצחק פריצקי: ממה הורדתם?

דניאל לימור: מהתפעול של המשרד.

יעקב ליצמן: מי בעד 34, ירים את ידו?

יעקב ליצמן: בעד-4

יעקב ליצמן: אושר

דניאל לימור: זאת פנייה של ביטוח לאומי.

דניאל לימור: מדובר פה בשינויים פנימיים.

דניאל לימור: יש פה העברה פנימית של 25 מיליון שקלים ללשכה לשיקום נכים.

דניאל לימור: יש פה גם תקצוב לקרן השוויצרית.

יעקב ליצמן: מי בעד 36, ירים את ידו?

יעקב ליצמן: בעד – 5

יעקב ליצמן: אושר

דניאל לימור: הפנייה הזאת נועדה להסדיר את התשלום של מבצע הנהלת בתי משפט שלב א', שתוקצב בחלקו בסוף 2001 ועכשיו ב-2002 מתוקצב השאר.

דניאל לימור: זה מבצע שיזם שר המשפטים מאיר שטרית.

יעקב ליצמן: מי בעד 08003?

יעקב ליצמן: בעד – 5

יעקב ליצמן: אושר

יעקב ליצמן: אתם משלמים את זה?

אבי יתום: כן.

אבי יתום: אני מתחייב לתת לך בכתב רשימה מסודרת.

אבי יתום: משרד האוצר במקרה דנן הלך לקראתנו משמעותית ב-2002, אבל עדיין יש מחסור גדול במקומות.

יוסף יצחק פריצקי: יש מקומות, רק אין תקציב להכניס אותם.

אבי יתום: יש כאן חוסר עמידה בחוק.

יעקב ליצמן: כמה היתה התוספת השנה?

אבי יתום: כ-60 מקומות פנימייתיים, ועוד 25 מיליון שקל נושאי אלימות כוללים בוועדת המשנה של הגברת דיין.

יעקב ליצמן: מי בעד 37, ירים את ידו?

יעקב ליצמן: בעד – 4

יעקב ליצמן: אושר

נעה יוצר: מדובר על העברה של תקציבים לוועדת מכרזים בנושא של ייבוא מים, והעברת תקציב לצורך שכירת יועצים לוועדת המכרזים להתפלת מים מליחים במישור ירוחם ורותם.

יוסף יצחק פריצקי: מה קורה עם ייבוא המים מטורקיה?

נעה יוצר: יצא מכרז והגיעו 2 הצעות.

נעה יוצר: 2 ההצעות נפסלו בגלל טעמים משפטיים.

נעה יוצר: עכשיו מנסים למצוא פתרונות איך להביא את הייבוא מים הזה.

יוסף יצחק פריצקי: מי יושב בוועדה הזאת?

נעה יוצר: משרד התשתיות, משרד האוצר, נציבות המים.

נעה יוצר: כשמדובר בהתפלת מי ים חברים גם המשרד לאיכות הסביבה.

יוסף יצחק פריצקי: הטורקים רואים את אי קניית המים כעלבון.

יוסף יצחק פריצקי: הסיוע שהטורקים נותנים לנו באמצעי ביטחון שווה נהרות בטורקיה.

יוסף יצחק פריצקי: האם בוועדת המכרזים יושב מישהו ממשרד החוץ או ממשרד הביטחון?

אברהם-בייגה שוחט: יושב מישהו ממשרד החוץ.

יעקב ליצמן: מי בעד 38,39?

יעקב ליצמן: בעד – 4

יעקב ליצמן: אושר